open-index/open-wikipedia-markdown huggingface dataset:
Addoru

L' **Addoru** (o Alloru) (*[[Laurus nobilis]]*) hè un arburettu chì faci parti di a famiglia di i Lauraceae. Hè urighjinariu di u Mediterraniu. L'addoru hè altu sin'à deci metri. Perdi i casci. I foglii sò simplici è verdi scuri. Fiurisci da frivaghju à aprili. I fiora sò bianchi o giaddi.

Si faci dinò un oliu essenziali d'addoru.

## In Corsica
L'addoru hè cumunu in Corsica. 

## Gallaria d'imagini

Laurus nobilis MHNT Fleurs.jpg|I fiori
Laurus nobilis g4.jpg|
Laurus nobilis g3.jpg|
Villarrobledo

**Villarrobledo** hè un cumune spagnolu di a pruvincia di Albacete, in a cumunità autonoma di Castiglia-A Mancia.
Agrigentu

**Agrigentu** (dinù **Girgenti**, nome ufficiale sin'à u 1929) hè una cumuna è una cità taliana, capilocu di a pruvincia omonima in Sicilia.

### Cumune cuntigue

Aragona, Cattolica Eraclea, Favara, Joppolo Giancaxio, Montallegro, Naro, Palma di Montechiaro, Porto Empedocle, Raffadali, Realmonte, Sant'Angelo Muxaro, Siculiana.




## Da vede dinò
*lingua siciliana
Aiacciu (flora)

L' **Aiacciu** (*[[Juniperus phoenicea]]*) hè un arburi chì faci parti di a famiglia di i Cupressaceae. 

## Discrizzioni
Hè una spezia arbustiva chì pò aghjunghja 8 metri, incù una curona verdi scuru. Hà un fustu drittu chì diventa tortu vicinu à u mari, incù una curteccia liscia, bruniccia. I casci sò parsistenti, scagliosi è upposti, di forma uvali. Si tratta di una spezia dioica chì i so fiora masci è femini sò custituiti da picculi spighi pindenti. Quiddi sò purtati in tramuli annantu à i ghjovani rami latirali è terminali. I frutti sò di culori rossu o brunu, glubulari. L'aiacciu pussedi un sistemu radicali mori ribustu chì hè ancu capaci di pinitrà in i scogli.

## Distribuzioni
A spezia hè sparta in estu di Spagna, cumpresu Andorra, in u sudu di a Francia, in una piccula parti di u nordupunenti di l'Italia è annantu à a lati ionica di a penisula di Salentu. 

Si trova annantu à i cuddini aridi à substratu calcariu, vicinu à i costi.

L'aiacciu hè prisenti in Corsica. Si ritrova dinò in a tupunimia, par esempiu, in u nomu di a cità d'Aiacciu.

## Biulugia

Stu arbustu hè bè adattatu à i climi mediterranii, induv'eddu cresci à spessu annantu à i terre calcarii è pitricosi. Hè capaci à risista à cundizioni di sicchina è di caldu estremi. *Juniperus phoenicea* si ripraduci par u più in dispersioni di i so graneddi, chì sò à spessu cunsumati da l'aceddi è i picculi mammiferi. 

## Tassunumia

*Juniperus phoenicea* hè ancu cunnisciutu sottu u nomu di ghjinepara rossa o ghjinepara di Fenicia. Esistini uni pochi di sinonimi per 'ssa spezia, tali Juniperus turbinata è Juniperus oxycedrus subsp. macrocarpa. 

## Cunsirvazioni

Benchì *Juniperus phoenicea* ùn sii micca cunsidaratu com'è una spezia in priculu criticu d'estinziono, face fronto à certo minacco. A distruzziono di u so ambiento naturalo duvuta à l'urbanisaziono è à l'agricultura intensiva hè una di o principalo priaccupazioni. Di più, a racolta eccessiva di i so frutti è di u so ilegnu pò ancu affittà a so pupulazioni. Misuri di cunsirvazioni, tali a prutezzioni di i zoni naturali induv'eddu cresci è a sensibilisazioni di u publicu à a so impurtanza eculogica, sò nicessarii per assicurà a so sopravvivenza à longu andà. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Da veda dinò
* a cità d'Aiacciu

## Altri prugetti
*  ''Juniperus phoenicea'' annantu à Wikimedia Commons.
Bassiccia

A **baschiccia** o baschichja (*[[Crithmum maritimum]]*) hè una pianta chì face parte di a famiglia di l'Apiaceae. Hè a sola spezia di u generu *Crithmum*. Hè uriginaria di e rughjone di u Mediterraniu. A baschiccia hè largamente sparta in e zone custiere di i paesi di u sudu è di u punente di l'Europa, longu à e coste di u mare Tarraniu, in America di u Nordu è in Asia cintrale è occidentale. Si scontra à u cantu di u mare, in a rena o in i scoglii.

## Descrizzione
A baschiccia è una pianta alofitica, vene à dì ch'è ella campa vicinu à u mare, à spessu ancu in e spaccature di a roccia. Hè rizomatosa, vivace, incù i piccioli assai robusti è ramificati, lignificati in u basamentu, da 30 à 60 cm d'altezza. E casce, cumposte, sò furmate di piccule foglie à forma di lancia, carnate, longhe 1,5 - 2,0 cm è insirite annantu à un picciolu longu. I fiori sò accolti in assai picculi paracqui, di culore biancu o giallastru. A basciccia fiurisce da lugliu à settembre. I frutti sò ovoidi, furmati da dui achenii. L'inseme di a pianta hè assai aromaticu in modu agrievule.

## In Corsica
A basciccia hè cumuna in Corsica. Incù a basciccia, si face à i ghjorni d'oghje un oliu essenziale.

## Gastronumia
A baschiccia hè usatu cum'è cundime in Corsica è in Italia, à spessu messa à macerà in acetu.

Un usu tipicu di a rigione di Salentu in Italia hè di cunsirvà in l'acetu e casce crude ma appena vizze di u finochju marinu : in a rigione hè chjamatu *salissia*. Hè eccellente panatu (incù l'acqua è a farina) è frittu. Sole e casce e più tennere devenu esse imprudate, ciò chì elimineghja u picciolu. A fritella hà un sapore chì si assumiglia à u pede di l'artichjoccu frittu.

## Lessicolugia
A baschiccia hè ancu chjamata a baschichja o u finochju di mare. U nome vene da u fattu ch'è l'odore di a baschiccia s'assumiglia à quellu di u finochju.

## Note


## Referenze
* Gamisans, J.  & Jeanmonod, J. (1993) A vegetazione di a Corsica - La végétation de la Corse, Cunsirvatoriu è giardinu botanicu di a cità di Geneva: Geneva (in francese)

## Da vede dinù
* a flora di Corsica
*Cardu marinu
*Ferula
*Ferula (genaru)
*Ferula d'Arrigoni
*Magydaris pastinacea
*Ochjigrisgiu
*Pedi puddinu
*Rundonu
Sport

U **sport** (o **sportu**) hè un'attività fisica fatta pè divertisce quellu chì a pratiche o quellu chì a feghje. 

U sportu pò esse praticatu solu o in gruppu (in squadre), senza o incù scopu di cumpetizione.  

Ci sò millaie di sporti pè u mondu, u più pupulare in e nostre cuntrate hè u football.

###### Vista
*Pallò
*Arti marziali
Arba muvredda

L' **Arba muvredda** (o Erba muvrella (*[[Armeria multiceps]]*) hè una pianta chì faci parti di a famiglia di i Plumbaginaceae. 

## In Corsica
L'arba muvredda hè cumuna in Corsica. Hè chjamata u "fiori di muvredda" in u Taravu.

## Liami
* Matina Latina, Dizziunariu, Arba muvredda

## Da veda dinò
* a Muvra
Gwyneth Paltrow

**Gwyneth (Kate) Paltrow** (Los Angeles, 27 di settembre 1972) hè un'attrice americana.

## Biugrafia

## Filmugrafia
* *King Lear* (2010) - Regan
* *Iron Man* (2008) - Pepper Potts
* *Poseidon* (2005) - Catherine
* *Sydney* (1996) - Clementine

## Da vede dinò
*Listinu di l'attori americani

## Ligami
*  IMDB
Pedi puddinu

U **Pedi puddinu** (o Pede pullinu) (*[[Anthriscus cerefolium]]*) hè una pianta chì faci parti di a famiglia di l'Apiaceae.

## Discrizzioni

U pedi puddinu hè una pianta arbacea annuali appartinendu à a famiglia di l'Apiaceae. Hè urighjinariu d'Auropa è d'Asia uccidentali. 'Ssa pianta aghjunghji di regula un'altezza da 30 à 60 centimi. I so piccioli sò smilzi, cavi è appena pilosi. I casci sò verdi, finamenti frastagliati è disposti di manera altirnata longu à u picciolu. I fiora, di culori biancu, sò ragruppati in cucculi cumposti è appariscini di branu. I frutti sò picculi graneddi uvali di culori brunu chjaru. 

## Ripartizioni

U pedi puddinu hè largamenti spartu in Auropa, in Asia uccidentali è in Africa subrana. Cresci par u più in i pratulini, l'arici di furesti, i giardini è i zoni cultivati. 'Ssa pianta hè ancu cultivata in /di numarosi/numarosu paesi pà i so casci arumatichi apradati in cucina. 

U pedi puddinu hè prisenti in Corsica ed hè cumunu.

## Tassunumia

U nomu scentificu *Anthriscus cerefolium* hè statu attribuitu à 'ssa pianta da u butanistu svidesu Carl von Linné in u 1753. Hè ancu cunnisciuta sottu à i sinonimi siguenti : Chaerophyllum cerefolium, Scandix cerefolium è Cerefolium anthriscus. 

## Cunsirvazioni

U pedi puddinu ùn hè micca cunsidaratu com'è una spezia minacciata. A so larga ripartizioni giugrafica è a so capacità à adattà si à diffarenti ambienti li cunfariscini una certa risilienza faccia à i pirturbazioni ambiintali. Eppuri, a distruzzioni di u so ambienti naturali è u sfruttamentu eccessivu di i so pupulazioni salvatichi pudariani rapprisintà minacci putinziali à longu andà. Hè dunqua impurtanti di prisirvà l'ecusistemi induva 'ssa pianta si trova è di prumova a so cultura durevuli pà assicurà a so cunsirvazioni. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.
* Matina Latina, Dizziunariu, U pedi puddinu

## Noti


## Altri prugetti
*  Anthriscus cerefolium annantu à Wikimedia Commons.
Lumaca d'Aiacciu

A **Lumaca d'Aiacciu** (o Sammartinu d'Aiacciu) (Tyrrhenaria ceratina) hè una spezia di lumaca chì faci parti di a famiglia di l'Helicidae. Ùn si trova cà in Corsica. In particulari, a lumaca d'Aiacciu ùn si trova cà à un solu locu in Corsica: daretu à a piaghja di Campu di Loru, vicinu à l'aeroportu d'Aiacciu. Attualmenti, hè un di i più lumachi rari minacciati di sparizioni. Soprapiù, a lumaca d'Aiacciu hè u solu riprisintanti di u genaru *Tyrrhenaria*. A lumaca d'Aiacciu hè prutetta da l'arristatu di u 7 uttrovi 1992. Hè cunsidarata dinò com'è "in priculu criticu d'estinzioni" annantu à a lista rossa di l'IUCN.

Dui sinonimi di *Thyrrenaria ceratina* sò:
* *Helix ceratina* Shuttleworth, 1843
* *Helix tristis* Pfeiffer, 1845

A chjoppula di a lumaca d'Aiacciu s'assumiglia à quidda di a lumaca cumuna (*Helix aspersa*). Ma a chjoppula di a spezia corsa hè bedda più chjuca.

À i ghjorna d'oghji, a lumaca d'Aiacciu ùn si trova più cà annantu à una striscia litturali di circa sei ettari, da quandi à a piaghja di u Ricantu, in Aiacciu. Dipoi chì eddu hè stata mintuvata in a littaratura scentifica in 1843 (Shuttleworth 1843), a lumaca d'Aiacciu ùn hè più stata ussirvata cà quà, in u Ricantu. À tempi antichi inveci, vali à dì dipoi a mittà di u seculu XIX, a lumaca d'Aiacciu si stindia annantu una striscia di terra più impurtanti, di circa cinquanta ettari (Bouchet è al. 1997). Difatti, à l'ebbica neulitica, a lumaca d'Aiacciu era arrighjunata in parechji loca in Corsica, in particulari versu Bunifaziu è Bastia.  

A lumaca d'Aiacciu sorti di notti, o di ghjornu quand'è u tempu hè piuviosu. D'istatina, stà più fondu in a rena, insin'à 60 cm. Si nutrisici, pa u più, di i casci, i fiori di u curu (a ghjinestra di Salzmann), è dinò di murzu. 

A lumaca d'Aiacciu s'accopia da a fini d'aostu à mezu uttrovi. Calchì ghornu dopu à l'accupiamentu, uni pochi d'ova, sò sposti in a rena, in un ciottulu. Nascini à u capu di 15 à 16 ghjorna. I ghjovani chettani u nidu sottu terra dopu quindici o vinti ghjorna, è poni essa dopu ussirvati fora. Diventani adulti à u capu di dui o quattru anni. A lumaca d'Aiacciu pò campà sin'à deci anni.

## Rifarenzi
* Bouchet, P., Ripken, R. & Recorbet, B. (1997). Redécouverte de l'escargot de Corse *Helix ceratina* au bord de l'extinction. *Revue d'Ecologie (La Terre et la Vie)*, 52 : 97-111.
* P. Bouchet, T. Ripken & B. Recorbet. « Conservation of a narrow-range mediterranean island endemic, Helix ceratina from Corsica », in *Journal of Conchology Special Publication 2*, 1998, p. 205-208. Tyrrhenaria ceratina (Shuttleworth, 1843)
* Shuttleworth, R.J. (1843). Über die Land- und Süsswasser-Mollusken von Corsica. *Mittheilungen der Naturforschenden Gesellschaft*, Bern, 1843 (2/3) : 9-21
*  Gargominy, O., Bouchet, P. & Ripken, T.E.J. (1999). Tyrrhenaria ceratina. *In* Muséum national d'Histoire naturelle (Ed.) (2004). *Invintariu naziunali di u Patrimoniu naturali*.  (in francesu)

## Liami
* U Ricantu, Cunsirvatoriu di u Litturali 
*  Bernard Recorbet, Philippe Bouchet, Theo Ripken, Olivier Gargominy Helix ceratina (in francesu)
Arba ditali

L' **Arba ditali** o Erba ditale (*[[Digitalis purpurea]]*) hè una pianta chì faci parti di a famiglia di i Scrophulariaceae. I fiora sò russicci. Sò simplici, longhi 10-35 cm è larghi 5-12 cm. U nomu corsu veni fa u fattu chì a forma di u fiori hè quiddu d'un ditali.

Ci hè una varietà cultivata di l'arba ditali. Accadi tandu chì i fiora fussini bianchi, giaddi o ancu rusulini.

## Tassunumia

Esistini trè sottuspezii d'arba ditali:
* *Digitalis purpurea subsp. purpurea*
* *Digitalis purpurea subsp. heywoodii*
* *Digitalis purpurea subsp. mariana*

## In Corsica
L'arba ditali hè cumuna in Corsica.

## Gallaria d'imaghjini

File:Digitalis purpurea6.jpg
File:Digitalis-stora hultrum.sweden-05.jpg
File:Digitalis-stora hultrum.sweden-15.jpg
File:Digitalis-stora hultrum.sweden-06.jpg
File:Digitalis purpurea alba 01-Juni.jpg
File:Digitalis-stora hultrum.sweden-30.jpg


## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Digitalis purpurea'' annantu à Wikimedia Commons.
Armuraccia

L' **Armuraccia** (*[[Raphanus raphanistrum]]*) hè un fiore chì face parte di a famiglia di e Brassicaceae. Fiurisce d'aprile à sittembre. I fiori sò bianchi o giallicci.

## In Corsica
L'armuraccia hè cumuna in Corsica.

## Citazione
Accade chì l'armuraccia fussi citata in a cultura corsa. Per esempiu:
* in u pruverbiu: *Coci, coci, caccavaccia, pien’ di fogli è d’armuraccia.*
:*Dici lu me malvicinu ch’è stò à carni vaccina.
:*Durghi lu me malvicinu quant’è a nivi marzulina !

## Rifarenzi
* Papi, Arnestu, http://ernestpapi.free.fr/Vicini.%20Voisins.htm, *Pruverbii, detti è sprissioni di Corsica è d'altrò: Vicini*
Messina

**Messina** hè una cumuna è una cità taliana, capilocu di a pruvincia omonima in Sicilia.

### Cumune cuntigue

Fiumedinisi, Itala, Monforte San Giorgio, Rometta, Saponara, Scaletta Zanclea, Villafranca Tirrena.






## Da vede dinò
*lingua siciliana
Travisagna

A **Travisagna** hè un paesi imaghjinariu chì hè mintuvatu in a sprissioni "corra a Travisagna" o "ghjirà a Travisagna". 'Ssa sprissioni, a ci ramenta Rinatu Coti in u so picculu rumanzu intitulatu "A Travisagna": *Vecu, à com'è vo capizzeti, ch'è vo capiti u sensu di i me paroli. Hè chì avareti ghjiratu a Travisagna. Anh ! Anh ! Vi scappa a risa ! In u nostru locu, ghjirà a
Travisagna vò dì cunnoscia tuttu di u mondu.* È un pocu più luntanu: *Sò
sicura chì puri vo chì aveti corsu a Travisagna ùn avareti scontru tanti volti un àrburi
cusì anticu*.

## Liami

* A Travisagna, 

* Rinatu Coti
Casa di l'Orcu

A **Casa di l'Orcu** hè una stazzona di Corsica. Hè situata in u Nebbiu, in u situ archeologicu di u Monte Revincu. Si trova vicinu à u pinzu di Cima di Suarellu. 

A stazzona di a Casa di l'Orcu hè stata discritta in a litteratura scentifica per a prima volta da Adrien de Mortillet, in u 1883, in un rapportu annantu à i megaliti di Corsica. Hè assuciatu à un'antra stazzona: a Casa di l'Orca è à a ligenda di u brocciu.

## Per andà ci
Dipoi San'Fiurenzu, si piglia u stradone dipartimentale D81 versu Casta, durante circa 4 kilomitri. Dopu si và à dritta annantu à una pista ind'ellu si sbuccava annantu à l'anzianu tarrenu di tiru di l'armata. Ci vole à andà dopu versu Cima di Suarellu.

## Da vede dinù
* a Casa di l'Orca
* u Monte Revincu

## Referenze
* F. Leandri è F. Demouche, I megaliti di u Monte Revincu, *Archeologia* 358, Digione, 1999, 32-41 (in francese).
* P. Mérimée, *Note di un viaghju in Corsica*,1840, Parighji, Riedizione Adam Biro, 1989 (in francese).
* A. Mortillet, *Rapportu annantu à i monumenti megalitichi di a Corsica*, Nuvelle Archive di e missione scentifiche, 1893 (in francese).
* Santucci J-F., Thury-Bouvet G., Ottavi A., El Hadi K. (2004) ''Legende, Megaliti è Astronomia in Corsica: u Monte Revincu'', Cungressu Ambiente è Identità in u Mediterraniu, Corti (in inglese).
Villanueva de la Jara

**Villanueva de la Jara** hè una cumuna spagnola di a pruvincia di Cuenca, in a cumunità autonoma di Castiglia-La Mancha.
Azore

L**'Azore** ò l**'Azzorre** (portughese: *Açores*) sò un gruppu d'isule in l'Oceanu Atlanticu chì face parte di u Portugallu. Hè una regione autonome di u Portugallu. A lingua di a populazione hè u portughese.
Angola

**Angola** hè un paese in Africa grande 1.246.700 km², incù 25.789.024 abitanti (2014).

## Da vede dinò
* Elefante
Timor Este

U **Timor Este** hè un paese in Asia di circa 15 000 km² di superficia è circa 1,1 milioni d'abitanti. A so capitale hè Dili.
Alcudina (cantu)

**Alcudina** hè una canzona tradiziunali di a rigioni di Zicavu. Hè stata intarpritata da Canta U Populu Corsu.

## Alcudina
:Principià vogliu à lodari
:U San Petri è Veraculongu
:Po ci hè Nebbiu cù la trova
:U Fraulettu à fà la prova.

:Funtana di Termineddi
:U terminu da faccia al Pianu
:Teppa Ritta fù chjamata
:O da quel terminu vicinu.

:Sottu quel toppe di prati
:Sguizzanu tanti roscelli
:Sottu son pesci sarrati
:È sopra pascinu l'agnelli
:Li cavalli è li ghjumenti
:È li boia cù li vitelli.

:O passendu par li Croci
:U Cavallari è Pallaiolu
:Sentu una sampugna raia
:Chì facianu tanti caroli. 

:L'Alcudina chjama è invita
:O di l'altezza nun ci hè la para
:Guarda la Corsica unita
:O quantu giranu terra è mari
:È po guarda à Magior Segnu
:È parti assai di la Sardegna.

## Rifarenzi
* [Articulu di [A Piazzetta] annantu à 'ssu cantu]
* [L'Alcudina, cantata da Francescu Bianconi, in [Zicavu], di nuvembri 2011]
Butria

Una **butria** hè un locu ind'eddu ci hè l'acqua è a cianga guasgi tuttu l'annu. 

## In Corsica
Accadi di truvà a *bùtria* in a tupunimia corsa. Par esempiu, in *U Butrionu*, annantu à a cumuna di Coti è Chjavari.

## Liami
* Matina Latina, Dizziunariu, Bùtria
Guinea Equatoriale

A **Guinea Equatoriale** (ò **Equaturiale**), ufficialmente a **Republica di a Guinea Equatoriale** (in spagnolu: *República de Guinea Ecuatorial*; in lingua francese: *République de Guinée équatoriale*; portughese *República da Guiné Equatorial*), hè un statu di l'Africa Centrale.

## Discrizzioni
Poliottu

**Poliottu** fù un monacu è un patriarca cristianu. Par disgrazia, i so parenti u distinavani à a carriera di monacu è l'hani fattu eunucu, un'usu chì ùn era micca cusì raru à l'ebbica. Ma hè cascatu ch'edda hè stata a vucazioni di Poliottu d'essa monacu. Hè divintatu patriarca u 3 aprili 956. Firmeti patriarca insin'à a so morti. Fù Poliottu chì incurunò l'imperatori Jean Zimisquès. Poliottu morsi u 10 ghjinnaghju 970.

U nomu di Poliottu hè diventatu celebru dopu à a tragedia di Corneille.
Casualties of War

**Casualties of War** (in corsu: "Vìttime di guerra"; tìtulu francese: *Outrages*, in corsu: "Inghjulie" o "Ultraggii") hè un filmu americanu di l'annu 1989 incù Michael J. Fox, Sean Penn, John C. Reilly è John Leguizamo. Brian De Palma hè statu u realizatore di 'ssu drama di guerra. A musica hè di Ennio Morricone.
E calze in seta

**E Calze in seta** hè una puesia di Antone Battisti Paoli (1851-1931), dettu Paoli di Tagliu . Hè stata publicata in A Muvra in u 1926. Face parte di *Risa è Pianti*.

## E calze in seta
:Perche un tassate à dece franchi u paghju
:E calze in seta à e nostre Signurine ?
:Cosa pensate ? Riflettite, infine!
:Ci hè calze in seta più ch'è fiori di maghju!

:È vera chì si tocca lu vespaghju,
:Ma cosa importa s’ellu hè un affarone,
:È s’ellu si pò empie lu cascione ?
:Si metta dunque focu à lu lignaghju.

:U bisognu è stallatu à lu fucone
:Cun tutta quanta la so parentia,
:Ùn teme nè minaccia nè bastone.

:Eppuru lussu, moda è signuria
:Ùn cunnoscenu tempi nè stagione,
:Marchjanu à lu gran'trottu à tutta via.

## Da vede dinù
* Paoli di Tagliu
Paradossu di l'ovu è di a ghjaddina

U **Paradossu di l'ovu è di a ghjaddina** (o Paradossu di l'ovu è di a ghjallina) hè un paradossu filusoficu. U paradossu pò essa enunciata di a siguenti manera: Chì hè ciò chì hè vinutu prima: l'ovu o a ghjaddina? S'eddu hè l'ovu, si rispondi tandu: ma qual'hè chì hà fattu l'ovu? È s'eddu hè a ghjaddina, tandu si rispondi: ma a ghjaddina veni da l'ovu. U paradossu nasci da u fattu cà nissuna risposta sembra accittevuli. A prima minzioni di u paradossu di l'ovu è di a ghjaddina hè stata fatta in u Milindapañha. 

U paradossu hè statu studiatu da Aristotili (384 AC-322 AC). Cunclusi Aristotili chì l'ovu è a ghjaddina sò nati tremindù à tempu.

À i ghjorna d'oghji, parechji soluzioni sò stati pruposti par solva u paradossu. Una risposta scentifica muderna à 'ssu paradossu hè chì l'essaru chì nasci da un ovu ùn hè micca tuttu à fattu identicu à l'ovu chì l'hà fattu nascia. Ci hè una piccula diffarenza à ogni nascita, ancu s'è 'ssa diffarenza ùn pò micca essa parcipita incù i nosci sensi. Una tali diffarenza si trasmetti dunqua di leva in purleva, ancu s'è da una generazioni à l'altra, dui essari facini sempri parti di listessa spezia. Ma à longa andà, a situazioni cambia, chì i picculi diffarenza trasmissi da una generazioni à quiss'altra s'aghjustani è diventani diffarenzi nutevuli è impurtanti. U risultatu hè chì à u capu di milla generazioni par esempiu, dui individui ùn facini più parti di listessa spezia. Sicondu 'ssa analisa, u paradossu di l'ovu è di a ghjaddina ùn saria ma cà una istanza di un paradossu più anzianu, creatu da Aubulidi: u paradossu soritu, ancu chjamatu u paradossu di a massa. Sicondu 'ssa risposta à u paradossu, un ovu di a prima generazioni ùn faria micca parti di listessa spezia ch'è a ghjaddina nata milla generazioni dopu. Par via di cunsiquenza, a quistioni: Chì hè ciò chì hè vinutu prima: l'ovu o a ghjaddina? ùn avaria micca sensu in 'ssu casu particulari.

U prublemu natu da u paradossu di l'ovu è di a ghjaddina hè statu enunciatu dinù da una manera più generali, sottu a forma di un prublemu cuncirnendu a causa è l'effettu.

## In Corsica
U paradossu di l'ovu è di a ghjaddina hè statu mintuvatu da u Barbutu di Chera, Ghjuvan'Andria Culioli, in un chjama è rispondi celebru:
:*Eiu ingaghju la battaglia
:*Ghjè ingaghju la baruffa,
:*Diti : - Qual’ hè statu fattu avanti,
:*U marteddu o la tinaglia ?
:*Si avanti hè la ghjaddina
:*O l’ovu drintu la padda ?
:*Sì vò rispunditi,
:*Hè chì vò seti pueta !''

## Da veda dinò
* l'ovu
* a ghjaddina
* paradossu

## Liami
*
Octave Mirbeau

**Octave Mirbeau** (1848, Trévières, Calvados - 1917, Parighji) fubbi unu scrittori francesu, un ghjurnalistu, criticu d'arti, rumanzieru è dramaturgu di fama intarnaziunali. 

## Vita
Hè natu in Trévières u 16 frivaghju di u 1848. Hè mortu in Parighji ancu u 16 frivaghju, di u 1917. À 39 anni, s'hè maritatu incù Alice Regnault.

Hà scrittu numarosi rumanzi di sucessu. Hà cuminciatu in u 1886 incù u rumanzu *Le Calvaire*. U rumanzu *Le Journal d’une femme de chambre*, publicatu in 1900, li hà resu una fama mundiali. Mirbeau hè autori di 10 rumanzi, di 9 drami è cumedii (*Les affaires sont les affaires*, 1906), è di un'arricolta di raconti, *Contes cruels* (publicata 1990).

Intillituali impignatu di tindenza libartaria, hà participatu à tutti i cuntraversi stetichi è pulitichi di tempu soiu in favori d'Auguste Rodin è di Claude Monet è ancu d'Alfred Dreyfus.

## Opari principali
### Rumanzu
* *Le Calvaire* (1886).
* *L'Abbé Jules* (1888).
* *Sébastien Roch* (1890).
* *Dans le ciel* (1892-1893).
* *Le Jardin des supplices* (1899).
* *Le Journal d'une femme de chambre* (1900).
* *La 628-E8* (1907).
* *Dingo* (1913).
* *Un gentilhomme* (1920).

### Tiatru
* *Les Mauvais bergers* (1897).
* *Les affaires sont les affaires* (1903).
* *Farces et moralités* (1904).
* *Le Foyer* (1908).

## Rifarenzi

* Pierre Michel - Jean-François Nivet, *Octave Mirbeau, l'imprécateur au cœur fidèle*, Librairie Séguier, 1990.
* *Cahiers Octave Mirbeau* (1994-2014).

## Liami

*  Société Octave Mirbeau.
*  ''Dictionnaire Octave Mirbeau''.
Testamentu di Mamma Catalina

U **Testamentu di Mamma Catalina** hè una puesia cumposta da Lisandru Petrignani (1785-1813).

## Testamentu di Mamma Catalina
(Frammentu)

:Centu zicchini
:Li diani à u puveretti
:Pè u so suffraghju,
:Da esse à questu eletti,
:Chì ne hanu assai bisognu
:È si trovanu assai stretti.

:Stu danaru
:Lu sburesrà ben'tostu,
:È s'ellu ùn lhà
:Mu trovi ad ogni costu
:Lu sgiò 'Gnaziu de Zerbi
:Chì cusì sempre l'hà impostu ;
:Perchè u danaru imprestatu
:À rende si hè sottupostu.

:*Item* pur'lascia 
:Tutte le biade è grani
:Li castagneti
:Cù le padule è i piani
:Quant'è da Fiumorbu à Golu
:À ghjunghje ne in Alisciani.
:Perchè l'hè moltu obligata,
:À u sgiò Antone Petrignanni.

:À u vucinatu
:Chì sò l'annate perse
:Bench'è le chjavde
:Di u magazinu hà perse,
:Lascia centu somme d'oliu;
:Eppoi lascia ad Artaserse,
:Perche'ellu è moltu timutu,
:D'appellà le cause perse.

## Bibliugrafia
* [Anghjulu Santu Pietrera, ''I tesori d'una literatura: Lisandru Petrignani'' annantu à u bloggu  [Tonu è Timpesta]]
Lisandru Petrignani

**Lisandru Petrignani** (1785-1813) hè un pueta in lingua corsa.

## Opari
* La pila rapita
* Testamentu di Mamma Catalina

## Bibliugrafia
* [Anghjulu Santu Pietrera, ''I tesori d'una literatura: Lisandru Petrignani'' annantu à u bloggu  [Tonu è Timpesta]]
Canofula

A **Canofula** (o carofanu) (*[[Dianthus sylvestris]]*) hè un fiori chì faci parti di a famidda di i Caryophyllaceae. Hè urighjinaria d'Auropa è d'Africa di u Nordu. A carofula hè alta 10 à 40 centimi. Fiurisci d'aprili à austu. I fiora sò rusulini.

I sottuspezzi di canofula sò:
* *Dianthus sylvestris* subsp. *aristidis* 
* *Dianthus sylvestris* subsp. *bertisceus* 
* *Dianthus sylvestris* subsp. *longibracteatus* 
* *Dianthus sylvestris* subsp. *longicaulis*: a sottuspezia prisenti in Corsica
* *Dianthus sylvestris* subsp. *nodosus*
* *Dianthus sylvestris* subsp. *siculus*
* *Dianthus sylvestris* subsp. *sylvestris*
* *Dianthus sylvestris* subsp. *tergestinus*

## In Corsica
A canòfula hè cumuna in Corsica. A sottuspezia di canofula prisenti in Corsica hè: Dianthus sylvestris longicaulis var. godronianus. Hè endemica di a Corsica, a Sardegna è a Pruvenza. Si scontra in l'isula sana, da a piaghja à a muntagna, da u litturali insin'à 2400 metri. A canofula si distingui di a canofula di i calanchi (Dianthus furcatus gyspergerae), un'antra spezia endemica di Corsica, chì ùn si scontra cà in i calanchi di Piana.

## Citazioni
Accadi chì a canofula fussi citata in a litteratura è a cultura corsa. Par esempiu:
* in a sprissioni: *bellu com'è un carofanu*
* in a nanna dlu Bambinu di Monsignori di la Fuata: 
:*Tù sè a culomba, tù sè la turduledda
:*Tù sè lu spicu, tù sè l'arba vannedda ,
:*Tù la mela maschirossa,
:*Lu garofanu è a cannedda ;
:*Or arreghja ti una stonda,
:*La me fraula rubiconda.'' 

## Da veda dinò
* a flora di Corsica
* a canofula di i calanchi
*Biscutella rotgesii
*Lepru corsu
*Pavonu corsu
*Pinguicula corsica
*Spinedda
*Spinitriculu
*Stachys corsica
*Zafranu corsu
*Curu
*Saponaria ocymoides alsinoides
*Sciuppuleddu

## Rifarenzi
* Gamisans, Jacques, A flora endemica di Corsica - La flore endémique de Corse , 1996, Edisud (in francesu)
* Arnestu Papi, Biddezza

## Liami
* Matina Latina, Dizziunariu, A canofula
Francese belgicu

U **francese belgicu** o **francese belgu** (*français belge, français de Belgique*) hè a variente di a lingua francese chì hè parlata in a Belgica. 

## Vocabulariu
Qualchì parulla o sprissione hè sfarente in u francese belgicu. Per esempiu:

1 *"Rester"* hè ancu usatu in Canadà per *"habiter"*.
2 *"Déjeuner"*, *"dîner"* è *"souper"* sò ancu usati in a Svizzera è in u Canadà per *"petit déjeuner"*, *"déjeuner"* è *"dîner"*.

3 *"Septante"* è *"nonante"* sò puru usati in Svizzera per *"soixante-dix"* è *"quatre-vingt-dix"*.
Francese svizzeru

U **francese svizzeru** o **francese sguizzeru** (*français suisse, français de Suisse*) hè a variante di a lingua francese chì hè parlata in a Svizzera.
Corsu supranu

U **corsu supranu** o **supranacciu**, ancu chjamatu **corsu cismuntincu**, hè una variante principale di a lingua corsa rispettivamente un termine per tutti i dialetti di u corsu chì sò parlati in u nordu è u centru di a Corsica. Per questu, si puderìa dì ancu "corsu di u nordu (è di u centru)". Altri dinuminazioni è modi di scrive sò **cismontincu**, **cismuntanu** o **cismontanu**, **corsu di Cismonte**, **corsu centru-settentriunale/-settentrionale**. Hè derivatu da u tuscanu è hè a varietà corsa chì stà u più vicinu à a lingua taliana. 
 
## Dialetti
Ind'u corsu supranu si trovanu - cum'è ancu ind'u corsu suttanu - assai dialetti è sottuvarianti, per esempiu: u venachese, u bastiacciu, u capicursinu, u balaninu, u nïulincu, ecc.

## Da vede dinù
* corsu suttanu
Corsu suttanu

U **corsu suttanu** o **corsu pumuntincu** hè una di i grandi varietà principali di a lingua corsa rispittivamenti un tarmini par tutti i dialetti di u corsu chì sò parlati in Corsica suttana. Altri nomi o modi di scriva sò *corsu suttanacciu*, *pumuntincu*, *corsu di Pumonte*. Hè derivatu da u toscanu anticu è s'assumiglia à u sicilianu è u sardu.

## Varietà
Qualchì varietà di u corsu pumuntincu: a taravesu, sartinesu, portivechjacciu, ecc.

## Da vede dinò
* corsu supranu
* variità taravesa di a lingua corsa
Spinedda

A **spinedda** o **[[spinella]]** (*[[Berberis aetnensis]]*) hè una pianta chì faci parti di a famiglia di i Berberidaceae. Hè urighjinaria d'Auropa è in particulari d'Italia, di Cicilia, di Sardegna è di Corsica. Di fatti, hè una pianta endemica di Corsica, di Sardegna, di Calabria è di Sicilia. Hè alta 30 à 60 cm. Fiurisci da maghju à ghjugnu. I fiori sò giaddi. U so fruttu hè rossu quand'eddu hè maturu.

Un sinonimu di *Berberis aetnensis* hè: *Berberis boissieri C.K.Schneid*.

## In Corsica
A spinedda hè cumuna in Corsica. U nomu corsu veni da u fattu chì 'ssa pianta cumporta mori spini. In Corsica, a spinedda si scontra da 1200 à 2500 metri, par esempiu in Tenda o in Bavedda.

## Rifarenzi
* Conrad, Marcella, Pianti è fiori scontri - Plantes et fleurs rencontrées, avali è innanzi, Parcu Naturali di Corsica, 1980
* Gamisans, Jacques, A flora endemica di Corsica, 1996, Edisud (in francesu)

## Liami
* I buciuleddi, Interromania, Anghjulu Canarelli

## Da veda dinò
* a flora di Corsica
*Biscutella rotgesii
*Canofula
*Lepru corsu
*Pavonu corsu
*Pinguicula corsica
*Spinitriculu
*Stachys corsica
*Zafranu corsu
Mandulinu

U **mandulinu** hè una spezia di chitarra ma più corte. A so cascia hè tonda.

## Da vede dinò
*Cialamella
*Riberbula
*Vuvuzela
*À cappella
Pifana

A **Pifana** hè un strumentu musicale tradiziunale corsu, à ventu. 'Ssu strumentu era fattu da i pastori - in particulare da i capraghji - incù un cornu di capra. Hè un arte di fabbricà la, perchè ci vole prima a sceglie bè u cornu, ch'ellu un fussi nè troppu forte nè troppu debule. Perchè si taglia prima e dui estremità di u cornu, eppo dopu si facenu i tafoni in u corru, da u più chjucu à u più  maiò. À circa 1,5 cm da l'estemità maiore di u cornu, si caccia u purtillucciu, una parte quatrata. Difatti, a pifana hè una spezia di flautu.

Si sà chì ogni pifana hà una tessitura propria. Sicondu u tipu di cantu, ch'ellu fussi lamentu o nanna per esempiu, si sceglie a pifana chì cunvene.

## Ligami
* A pifana
Sardu campidanesu

U **sardu campidanesu** (o **sardu campidanese**) hè una di i dui principali lingui (luguduresu è par appuntu campidanesu) di a macru-lingua sarda. U codici ISO 639-3 attribuitu da l'UNESCO à a lingua campidanesa hè "sro".

U campidanesu hè parlatu in a parti centru-miridiunali di a Sardegna, in una rigioni bedda più vasta ch'è u Campidanu giugraficu. Hè a varietà urighjinaria di un'aria ind'eddi stani circa 975.000 parsoni, di i quali guasi a mità ricadenti l'ariali cagliaritanu, sediu d'immigrazioni tantu interna, da parechji rigioni di l'isula, ch'è esterna. Sicond'è una ricerca di u 2006 di a Rigioni Sardegna u campidanesu hè capitu da circa 942.000 parsoni (u 96,9% di i residenti) è parlatu da circa 670.000 parsoni (u 68,9% di a pupulazioni). Solu u 3,1% di i residenti ùn avaristi alcuna cumpitenza in campidanesu.

## Carattaristichi
In u duminiu di u sistemu linguisticu sardu i varianti campidanesi sò cunsidarati i più innuvativi, quiddi veni à dì chì mostrani elementi maiò di distanza da u mudeddu latinu classicu. Sicondu parechji studii 'ss'innuvazioni sariani stati favuriti da i cuntatti di a cità di Cagliari incù u centru di a penisula, par altri pudariani essa attribuiti à un sustratu etnicu paleumediterraniu menu vicinu à u latinu di i pupulazioni miridiunali, chì avaristi incausatu una evuluzioni diffarenti di u latinu vulgari rispettu à u luguduresu. In effettu, i disinenzi di a varianti sittintriunali sò più simili à u tuscanu, quiddi di a varianti miridiunali à altri varianti latini di pusizioni estrema miridiunali: un asempiu evidenti sò l'esiti di a terza diclinazioni latina innanzi "e", cumuni à u salentinu, calabresu, sicilianu, purtughesu (è ancu à u grecu mudernu). Un'antra intarpritazioni hè quidda chì assuciaria parechji carattari particulari di u sardu miridiunali à certi elementi ghjà prisenti in u latinu pupulari introduttu da i ligiunarii rumani è parciò distanti da u "coevo" latinu cudificatu d'usu cultivatu è litterariu (par asempiu u trattamentu particulari risirvatu in i dialetti miridiunali à a "L" etimulogica in pusizioni intervucalica).

Par contru, a  currispundenza di parechji elementi di u sardu sittintriunali incù u latinu classicu pudaria truvà spiigazioni micca in una intensa latinisazioni pricoci di i rigioni interni di l'isula è dunqua in a cunsirvazioni di i tratti linguistichi cusì acquisiti, ma piuttostu in una latinisazioni più tardiva. Chì un latinu cultivatu, d'usu ecclesiasticu, hè statu introduttu in u cuntestu di a cristianisazioni di l'internu di l'isula.

À u so internu u diasistema campidanesu prisenta un' omugeneità maiò rispettu à u gruppu luguduresu-nuoresu par mutivi giugrafichi, ancu s'eddi si prisentani parechji diffarenzi lucali in l'arii perifirichi. U duminiu campidanesu hè cumunamenti ripartitu in 8 sottugruppi:

# **miridiunali**;
# **cintrali**;
# **uccidintali** o **rusticu**;
# **sulcitanu**;
# **sarrabesu**;
# **barbaricinu miridiunali**;
# **ogliastrinu**;
# **arburensu**.

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Portughese brasilianu

U **portughese brasilianu** o **bresilianu** (*português brasileiro*, *português do Brasil*) hè a varietà di a lingua portughese parlata in u Brasile.

## Vucabulariu
Qui qualchì esempiu di u vucabulariu brasilianu:
Denzel Washington

**Denzel Hayes Washington Jr.** (Mount Vernon, New York, 28 di dicembre 1954) hè un attore, regista è pruduttore cinematugraficu statunitense.

## Biugrfia
Denzel Washington hà guadagnatu dui Oscar, pè i filmi *[[Glory]]* (USA 1989) è *[[Training Day]]* (USA 2001).
Canadà

U **Canadà** (ancu **Canada**) hè un statu in l'America settentriunale. Hè u paese secondu più grande di u mondu incù una superficia di 9 984 670 km2.
A so populaziuone hè di 40 milioni d'abitanti (2023) è a densità hè di 4,0 hab./km2. 
A capitale hè Ottawa, a cità più grande hè Toronto.

## Da vede dinò
*Inglese canadianu
*Andrew Stanton
*Barry Pepper
*Billy Mays
*Bob Joles
*Brendan Fraser
*Bryan Adams
*Céline Dion
*Chris Edgerly
*Christopher Plummer
*Christopher Showerman
*Conrad Bain
*Cory Edwards
*Dave Foley
*Drake
*Toby Huss
*Victor Garber
*Greg Cipes
*Kevin McDonald
*Leonard Cohen
*Lloyd Sherr
*Michael Wallis
*Mike Epps
*Winnipeg
America settentriunale

L**'America settentrionale** hè a parte settentrionale di l'Americhe. E sò limite sò :
- à u nord, l'Oceanu Articu
- à l'este, l'Oceanu Atlanticu
- à u sudeste, u Mare Caribeanu
- à l'ovest, l'Oceanu Pacificu

## Descrizzione
L'America meridionale si trova à u sudeste.
L'America settentrionale copre 4,8% di a Terra. A sò populazione hè stimata à 529 milioni di parsone. Chjè u terzu cuntinente più grande, è u quartu più populatu.

## Da vede dinò
- Elencu di i paesi di u mondu
Glory

**Glory** hè un filmu americanu, un drama di guerra di l'annu 1989 cù Matthew Broderick, Morgan Freeman, Denzel Washington è Cary Elwes. Hè statu realizatu da Edward Zwick è hà guadagnatu trè Oscar.
Forrest Gump

**Forrest Gump** hè un filmu drama americanu di u 1994, realizatu da Robert Zemeckis. U rollu principale hè statu ghjucatu da Tom Hanks. In rolli secundarii si ponu vede Robin Wright Penn (tandu torna Robin Wright), Gary Sinise, Mykelti Williamson è Sally Field. U filmu hà ricevutu sei Oscar.
A Vechjaia

*A Vechjaia* hè una puesia scritta da Petru Lucciana (1832-1909), dettu Vattelapesca. 'Ssa puesia hè stata publicata prima in L'Annu Corsu, in u 1925 (pagina 139).
  
## A Vechjaia
:Ah! ciò chì in a vechjaia ci hè di peghju
:Ùn sò micca i dulori curpurali
:(Nè i denti chì vi cascanu à buleghju
:Cù i capelli ind'a suppa), ma i murali.
  
:Vive ed assiste à i proprii funerali,
:Ecc’un cruziu! È ghjè u meiu. S’e dormu o veghju,
:In carattari ardenti scritti i leghju,
:I rimbombi sentendu ne murtali.
  
:Cose e persone care à pocu à pocu
:M’abandonanu tutte, sicchè prestu
:Chì mi cunnosca ùn truveraghju in locu,
  
:Nè chì m’intenda : segnu manifestu
:Ch’ogna chì perti anch’eu... Per duve ?... *Ùn socu*.
:Dunque pertimu. U mio baullu hè lestu.

## Da vede dinù
* Petru Lucciana
Felidae

**Felidae** (Mammiferu). 

Hè a famiglia di u ghjattu, u leone, u tigru, ecc. 

Ci sò 37 specie sfarente.
Seconds

Seconds (in corsu: "(I) Secondi"; titulu francese: *L'Opération diabolique*) hè un film americanu di l'annu 1966, realizatu da John Frankenheimer. U thriller di fintascienza hè cunsideratu cum'è unu di i migliori rendimenti di l'attore Rock Hudson è hè statu numinatu per l'Oscar di a migliore fotografia (biancu è neru).
Royan

**Royan** hè un cumune francese in u dipartimentu di a Charente Marittima è di a regione di Nova Aquitania.

L'abitanti di Royan si chjamanu i *Royannais*.
Psycho

**Psycho** (titulu francese: *Psychose*, o in corsu: *Psicosi*) hè un filmu americanu di u 1960 realizatu da Alfred Hitchcock. I rolli principali sò stati ghjucati da Anthony Perkins (cum'è *Norman Bates*) è Janet Leigh (cum'è *Marion Crane*). U psicothriller hà ricevutu quattru numinazioni di l'Oscar, ma ùn hà guadagnatu unu.
Alberta

**Alberta** hè una pruvincia di u Canadà, hà una superficia di 661.848 km² è tene una populazzione di 3.645.257 abitanti (2011).

A capitale hè Edmonton. A cità più grande hè Calgary.
Bright Lights, Big City

**Bright Lights, Big City** (tìtulu talianu: *Le mille luci di New York*) hè un filmu americanu di l'annu 1988 incù Michael J. Fox è Kiefer Sutherland.
The Thin Red Line

***The Thin Red Line*** (titulu francese: *La Ligne rouge*, titulu italianu: *La sottile linea rossa*, in corsu: *"A (suttile) linea rossa"*) hè un filmu di guerra americanu di u realizadore Terrence Malick di l'annu 1998. Hè statu numinatu per sette Oscar, ma senza guadagnà ne unu. 

Ùn ci hè un veru rollu principale, ma ci sò mori rolli picculi. Assai attori rinnumati hanu ghjucatu in *The Thin Red Line*. Per esempiu:
* James Caviezel
* Elias Koteas
* Ben Chaplin
* Nick Nolte
* Sean Penn
* Woody Harrelson
* John Cusack
* John C. Reilly
* Adrien Brody
* John Travolta
* George Clooney
* Nick Stahl
* Jared Leto

A musica di u filmu hè di Hans Zimmer.
For Love or Money

**For Love or Money** (in corsu: "Pè amore o solli"; titulu francese: *Le Concierge du Bradbury*) hè un filmu americanu, una cumedia rumantica di l'annu 1993. I rolli principali sò stati ghjucati da Michael J. Fox è Gabrielle Anwar.
Risposta à Prete Paulu chì l'avia trattatu d'ignurante

A **Risposta à Prete Paulu chì l'avia trattatu d'ignurante** hè una puesia di Lisandru Ambrosi (1798-1842), chì hè stata racolta da a tradizione orale.

## Risposta à Prete Paulu chì l'avia trattatu d'ignurante
:Per mè corciu ch’eo sò! Ch’aghju à capì ?
:Restatu erfagnu, senza scola, eppò
:Puverittacciu, à causa maiò,
:Ch’è maraviglia s’è sò sturneti.

:A mio furtuna hè chì sò natu quì
:Duv'è la scenza à Pallade scappò,
:Duve a pura onestà si maritò
:È duve la virtù si sgrunchjulì.

:Qui, di scenza ogni cosa hè stuffizzatu:
:Terrazze, sulaghjoli è cherciulotti;
:Quì, lu chjassu di scenza hè suminatu.

:Quì, di crianza hè pienu sechje è botti;
:In somma hè calateiu tuttu impalpatu:
:Infin’à i pisciatoghji quì sò dotti.

## Referenze
* Ceccaldi, Matteiu (1976) *Antulugia di a litteratura corsa - Anthologie de la littérature corse*, Klincksieck: Paris

## Da vede dinù
* Lisandru Ambrosi
A scusa à Prete Paulu

**A scusa à Prete Paulu** hè una puesia di Lisandru Ambrosi (1798-1842), racolta da a tradizione orale. 

## A scusa à Prete Paulu

:Vi dumandu, o Prete Pà,
:Scusa, s’aghju mai mancatu
:À le volti à lu cantà.;
:Mi dispiace ch’un curatu
:Cum'è voi sia lu ciarlottu
:Da l’Espacu à Vicinatu.

:Passighjate incricchillitu,
:Vi piace acquavita è vinu,
:Site un pretucciu cumpitu
:Ind’a pieve du Rustinu.
:Ùn ci n’hè di a vostra fatta;
:Dite in crusca, à belbellinu.

:Po’ ùn site pe i talenti
:Micca scherzu. Avete un stile
:Per riguerdu à i cumplimenti
:Cù lu sessu feminile,
:Chì faria torce le labre
:À chiunque muccichile.

:Quand’ete da fà qualcosa
:Pricurate di piattà vi,
:Nè la rima nè la prosa
:Sò capaci à stumacà vi
:Chì mi faria truncà,
:Si l’avessi, un par di capi.

:Vi piace la carne cotta
:È lu pane studiatu,
:A salticcia è la casgiotta
:È lu frittu di castratu,
:Eppò dopu qualchì fruttu
:Si qualchissia l’hà datu.

:Perchè voi site un bon prete
:Dite a messa di bon’ora,
:Fate corte le sicrete
:È chjucchettu à tutte l’ore
:Poi s’avete un pò di tempu
:Fate u frescu à la signora,

:Una donna chì à mumenti
:Si pò di ch’ell’hè cummuna;
:Li manca ùn sò quantu denti,
:Gialla, corta, murcia è bruna
:Ch’hà un par' d’ochji sburlati
:Quasi tamant'è la luna.

:Avete discernimentu
:Per dirige i vostri affari,
:Lestu lestu cum'è u ventu
:Vi zirbate ind’i lignari
:Chì per scrinicà centu anni
:Ùn v’infattanu i mio pari.

:L’altr’eri aghju liticata
:Ancu in veru la mio musa;
:Guasi ch’ùn l’aghju chjirchjata,
:Dissi : « Vai è cheri scusa
:À prete Paulu, u corciu,
:Perch’ùn face cio ch’ùn usa. »

## Referenze
* Ceccaldi, Matteiu (1976) *Antulugia di a litteratura corsa - Anthologie de la littérature corse*, Klincksieck: Paris

## Da vede dinù
* Lisandru Ambrosi
Limbara

U **monti Limbara** hè una muntagna di a Sardigna è rapprisenta u cunfinu miridiunali tra u rughjonu storicu è giugraficu di a Gaddura è u Locudoru. A cima più alta, *punta Balistreri*, si pesa par 1362 metri annant'à u liveddu di u mari.
U sò tarritoriu è cumpresu in li cumuni di Tempiu, Caragnani, Oschiri e Berchidda, in provincia di Pruvincia di Tarranoa è Tempiu.

## Ipotesi di l'urighjna di u nomu

U nomu podaria dirivà da *Limen Balares* (limiti di i balari) in quantu ha custituitu in epichi antichi u confinu tra u rughjonu abitatu a nordu da i corsi (a Gaddura) e quidda abitata da Balari (U Monteacutu è a parti urientali di u Locudoru).

U toponimu di a vetta maiori (punta Balistreri) dirivighja da u patrunimicu (di urighjna còrsa) di un tali Balistreri, ch'iddu si piattò in lu XVII seculu cù la sò famidda dapoi d'un forti cuntrastu avutu cù un signurottu priputenti ch'iddu si vulia piddà cù a forza comu mudderi a sò fiddola. U Signurottu è i sò guardii vinirunu tumbati da Balistreri in una ghjesga vicinu à Nuchisi (Santu Linardu) è da quiddu ghjornu Balistreri è la famidda puderunu turrà à Tempiu. A a sò morti venni intarratu in lu cunventu di i frati francescani, com'è signu di appruvazioni. Quistu episodiu hè mintuatu in un testu di u XIX seculu.

## Storia
U Monti Limbara hè statu brusgiatu in lu 1936 e i sò vechji buschi di suvari è licci sò stati rimpiazzati da alburi di pinu par a sò lestra crescita.

Par anni in la cima di Limbara v'hè stata una basa par i cumunicazioni NATO è una basa di l'Aeronautica Militare. Oghji c'è a stazioni di  i carabinieri è l'eliportu di u Sirviziu Antincendi. Annant'à a cima ci sò ancu i maiori ripitidori televisivi di u nordu Sardigna, una ghjesgia è a statua di a "Madonna di a Nivi" custruiti in lu 1995.
Coghinas

U **Coghinas** (*Cucina* in Gadduresu, *Cuzina* in Sassaresu, *Coghinas* in Sardu) hè u fiumu maiori di a Sardegna sittintriunali. Cù una lungura di 116 km hé u terzu fiumu di l'isula dopu à u Tirso è u Flumendosa, essendu parò sicondu par ampiezza di bacinu dopu à u Tirsu è sicondu dopu à u Flumendosa par purtata media di l'acqui. 

Un matrali versu a *stritta di Muzzone* par mezu di una diga longa 185 metri è larga 58 forma un bacinu cù una capacità di 254 milioni di metri cubi d'acqua. 
Pussedi una cintrali idruelettrica, custruita in 1937.
U Coghinas nasci da i Monti d'Alà ma ricevi l'acqui di numarosi affluenti trà i quali u *Riu de s'Elema* è u *Riu Mannu*, lampendu si dopu in u Golfu di l'Asinara, vicinu à Valledoria.

A parola *Coghinas*, chì in Logudoresu significhighja "cucina" dirivighja da a prisenza di surghjenti d'acqua calda chì à l'altezza di Castel Doria sfociani dendu vita a un cumplessu di termi chì era dighjà cunnisciutu in ebbica rumana.
Pilonu

U **Pilonu** (o Pilone) era un vistitu tradiziunali corsu. Era fattu di pannu corsu o in pelu caprunu sanu. U pilonu era senza manichi nè apartura. Di i volti ci era una balzana di tela, nera, chì u rinfurzava in ghjò. 

U pilonu novu era longu, ma à misura ch'eddu frustava, si pudia taglià un pocu in ghjò è divintava più cortu à pocu à pocu. Ma ci erani i variazioni da una pievi à quidda altra, apposta chì u pilonu era purtatu più longu in Pumonti cà in Cismonti. U pilonu era u vistitu di i pastori, ma dinò di i cacciadori, chì i parava da u fretu è da l'acqua. Pisava mori u pilonu, insin'à ottu chilò.

U pilonu era fattu par u più in Siscu, Corti, Venacu, o in Bucugnà. Era ancu apprizziatu da l'ufficiali inglesi chì friquintavani l'isula à u seculu XIX (Dizziunariu *U Muntese*).

## Citazioni
Accadi à spessu chi u pilonu fussi citatu in a cultura è in a litteratura corsa. Par esempiu:
* in i pruverbii:
: *Par [[maghju]] o par maghjonu, ùn ti caccià u to pilonu*.

: *Un pilone ùn serve solu un annu.* (Dizziunariu *U Muntese*)
* in a festa di Sant'Andria, u 30 nuvembri, i ziteddi andavani da una casa à quissa altra cantendu una pricantula, è à quiddu chì ùn dava nudda, si facia a siguenti risposta:
:*Chì vo abbiati tanti chjirchjoni
:*Ch’iddu ci hè pila in un pilonu.
* in u buciaru di una ghjuvanetta di Tassu:
:Isfurcà vogliu lu palu,
:Quiddu di setti furconi,
:Ch'ùn ci s'appenda più zanu
:Nè cappucciu nè pilonu
:È taglià vogliu la coda
:À Cimoscu ed à Falconi.

## Da veda dinò
*camisgia
*cuttesce
*a camisgetta

## Liami
* [ Sant'Andria, [Matina Latina]]

## Riferimenti
* Galletti, (1863) *Storia illustrata di a Corsica - Histoire illustrée de la Corse*
* Pecqueux-Barboni, R. (2008) Pannu è panni - Costumes de Corse, Albiana
* Ciavatti, Petru (dir. redazzione) Dizziunariu *U Muntese*, 1984, Albiana
Gesù Cristu

Per i cristiani **Gesù** o **Ghjesù** (natu à Betlemme) hè u Figliolu di Diu è di a Vergine Maria. Hè dinù u Messia (o messaggeru) di u Signore. Cunniscimu a so vita per via di i scritti di i quattru Vangelisti: San Matteu, San Marcu, San Luca è San Ghjuvanni. Eccu u ceppu di u Cristianisimu.

Ghjesù in lingua ebrea vole dì: “Diu salva”. Cristu vene da a lingua greca antica *Christos*, tradutta da l'ebreu *Messiah,* "messaggeru". U nome sanu di Ghjesù Cristu vole dì “Ghjesù Messaggeru di Diu” o “untu da u Signore”.

## Citazione
Accade chì Ghjesù Cristu fussi mintuvatu in a cultura corsa. Per esempiu in e ghjasteme:
* *Chì tù sia abandunatu da Cristu!*
* *Chì tù faccia quidda di Cristu.*: "quidda" si riferisce à a fine, a morte.

## Riferenze

## Da vede dinò
Croce di Ghjesù
Costa Smiralda

A **Costa Smiralda** (in gadduresu ***Monti di Mola***) hè u trattu di costa di a Sardigna nord'urientali (Gaddura) in la pruvincia di Tarranoa è Tempiu. Forma una pinisula interamenti cumpresa in la Cumuna di Alzachena è ch'idda parti da l'umonimu golfu à quiddu di *Cugnana*.

U tarritoriu, guasgi spupulatu finu à tutta a prima mità di lu XXu seculu, hà vistu nascia in lu 1962 par manu di u principi ismailita Karim Aga Khan, u cunsorziu *Costa Smeralda*, dendu cusì una gren'spinta à l'industria turistica di a Sardigna, trasfurmendu quistu locu in un'impurtanti è rinumata zona di vacanza. Prisenta numarosi insinaturi, longhi piaghji rinosi, muntagnoli, numarosi isuli è pussedi lussuosi alberghi.

I centri maiori di a costa sò *Porto Cervo*, *Poltu Quatu*, *Liscia di Vacca*, *Capriccioli*, *Cala di Volpe*.

Ancu micca essendu in Costa Smiralda, Palau è Porto Rotondo veninu à idda suventi assuciati par prussimità è sumiddanza.

## Isuli
*De Capuccini
*Delle Bisce
*Di Li Nibani
*Mortorio
*Le Camere
*Soffi

## Boci liati
*Alzachena
Santu Tiadoru

**Santu Tiadoru** hè una cumuna di 4.020 abitanti di a Pruvincia di Sassari, in u rughjoni storicu di a Gaddura è si truva à a pindici di *Monti Nieddu*, appena prima di u mari.